ཐུག་པ་བསྐོལ་བའི་སྐབས་སུ་ངར་ཀླུད་ཅིག་བཟོ་དགོས་ཤིང་དེར་སྐྱེས་པ་ཅིག་དང་བུད་མེད་ཅིག་བཟོས་ཏེ་ཁོ་ཚོར་རྒྱན་གོས་ལེགས་པར་སྤྲས་ཐོག་སྐྱེས་པ་དེས་ལག་ཏུ་མདའ་གཞུ་ཐོགས་ཏེ་ལངས་ནས་སྡོད་པ་དང་།བུད་མེད་དེས་ལག་ཏུ་བལ་འཁེལ་བྱེད་ཡོ་བྱད་ཐོགས་ཏེ་ལངས་ནས་སྡད་པ་ཞིག་བཟོ་དགོས་ཀྱི་ཡོད།མི་ཚང་མས་ཐུག་པ་ཕོར་པ་གང་རེ་བཏུང་ཚར་རྗེས་རང་གི་ཕོར་པ་ནས་ངར་ཀླུད་དེར་ཐིགས་པ་དགུ་རེ་སྟེར་དགོས་པ་དང་མི་ཕྱུགས་ཚང་མས་དྲི་ཀླུད་བྱས་པའི་སྤགས་དེ་དག་ཀྱང་ངར་ཀླུད་དེར་སྟེར་དགོས་ཀྱི་ཡོད།དེ་ནས་ཐུག་པ་བཏུང་མཚམས་བཞག་སྟེ་ཀླུད་འདོན་རྩིས་བྱེད་དགོས་ཤིང་མི་ཚང་དེའི་བུད་མེད་ཅིག་གིས་ངར་ཀླུད་དེ་ལག་ཏུ་ཁྱེར་ཏེ་ཁང་པ་གང་སར་འཛུལ་དགོས་པ་དང་དེའི་རྗེས་སུ་སྐྱེས་པ་ཞིག་གིས་ལག་ཏུ་དཔལ་འབར་ཆེན་པོ་ཞིག་ཁྱེར་ཏེ་སྐད་ཤུགས་ཆེན་པོས་ཤོག་མར།ཤོག་མར་ཞེས་ཁང་པ་ཚང་མའི་ནང་ནས་གདོན་འདྲེ་འདོན་པའི་ཚུལ་བྱེད་ཅིང་དཔལ་འབར་དང་ངར་ཀླུད་དེ་ལམ་བཞི་མདོ་ཞིག་ཏུ་སྐྱེལ་དགོས།